CELEX: E2016J0011
Language: hu
Date: 2017-07-20 00:00:00
Title: A Bíróság ítélete (2017. július 20.) az E-11/16. számú – Mobil Betriebskrankenkasse kontra a norvég gépjármű-biztosító hivatal (Trafikkforsikringsforeningen) által támogatott Tryg Forsikring ügyben (Az 1408/71/EGK rendelet 93. cikke – A 883/2004/EK rendelet – Az ellátásokért felelős intézmények jogai kötelezett harmadik személyekkel szemben – Jogátruházás és közvetlen jogok)

4.1.2018   
            
            
               HU
            
            
               Az Európai Unió Hivatalos Lapja
            
            
               C 1/8
            
         A BÍRÓSÁG ÍTÉLETE
   (2017. július 20.)
   az E-11/16. számú
   Mobil Betriebskrankenkasse kontra a norvég gépjármű-biztosító hivatal (Trafikkforsikringsforeningen) által támogatott Tryg Forsikring ügyben
   
      (Az 1408/71/EGK rendelet 93. cikke – A 883/2004/EK rendelet – Az ellátásokért felelős intézmények jogai kötelezett harmadik személyekkel szemben – Jogátruházás és közvetlen jogok)
   
   (2018/C 1/10)
   Az E-11/16. sz., a Mobil Betriebskrankenkasse kontra a norvég gépjármű-biztosító hivatal (Trafikkforsikringsforeningen) által támogatott Tryg Forsikring ügyben – az oslói körzeti bíróság (Oslo tingrett) által előterjesztett, az EFTA-államok közötti, Felügyeleti Hatóság és Bíróság létrehozásáról szóló megállapodás 34. cikke alapján, a szociális biztonsági rendszerek koordinálásáról szóló, 2004. április 29-i 883/2004/EK európai parlamenti és tanácsi rendelet 85. cikke (1) bekezdésének értelmezésével kapcsolatos KÉRELEM tárgyában, a Carl Baudenbacher elnökből, Per Christiansen előadó bíróból és Benedikt Bogason (ad hoc) bíróból álló Bíróság 2017. július 20-án ítéletet hozott, melynek rendelkező része a következőképpen szól:
   
               1.
            
            
               Amennyiben az ellátások nyújtására kötelezett intézmény az általa alkalmazott jogszabályok értelmében átruházott vagy közvetlen joggal rendelkezik egy másik EGT-államban bekövetkezett sérülésért felelős harmadik személlyel szemben, az 1408/71/EGK rendelet 93. cikkének (1) bekezdése előírja, hogy a másik EGT-állam e jogokat azon EGT-állam jogának keretében ismerje el, amelynek joghatása alá az adott intézmény tartozik.
            
         
               2.
            
            
               Az átruházott vagy közvetlen jog azonban nem haladhatja meg azokat a jogokat, amelyek a sérült személyt a sérülésért – annak bekövetkezése szerinti EGT-állam nemzeti joga, és a nemzetközi magánjog bármilyen alkalmazandó szabálya szerint – felelős harmadik személlyel szemben megilletik.
            
         
               3.
            
            
               Mindazonáltal az a tény, hogy a sérülés bekövetkezésének helye szerinti EGT-állam joga alapján a szükséges kezelést költségmentesen biztosították a sérült személy részére, nem zárja ki az ellátások nyújtására kötelezett intézményt az alól, hogy kártérítési igénnyel lépjen fel a harmadik féllel szemben az ilyen kezelés során felmerült költségek megtérítésére.